stanford-oval/wikipedia huggingface dataset:
Clash of Clans
מהלך המשחק וההתקפה

המשחק הוא משחק מרובה משתתפים, בו לכל שחקן יש שני כפרים משלו. בכל כפר יש מבנים - כגון בניין עירייה (Town Hall), שהוא המבנה המרכזי בכפר ולבו של כל כפר, מחנה צבאי (Army Camp), מעבדה (Laboratory), מפעל שיקויים (Spell Factory) ועוד, ואמצעי הגנה - כגון תותחים (Cannon), מגדלי קשתיות (Archer Tower), הגנה אווירית (Air Defense), חומות (Walls) ועוד, אותם השחקן רוכש בזהב (Gold), בסם חיים (Elixir) ובסם חיים אפל (Dark Elixir) (ניתן להשגה בבניין עירייה רמה 7, לעומת שאר המשאבים שמשיגים בבניין עירייה רמה 1). עליך להשתמש בחיילים (Troops) בצריפי האימונים (Barracks) ובלחשים (spells) במפעל הלחשים (spell factory) כדי לתקוף כפרים של שחקנים אחרים מרחבי העולם - מהם גונבים זהב וסם חיים. בכל סיום של התקפה זוכה המנצח בגביעים (Trophies) הנלקחים מהמפסיד. לכל התקפה יש מספר גביעים מסוים קבוע מראש ומוצג בצד המסך. ניצחון בהתקפה מורכב משלושה כוכבים:
כוכב אחד - קבלת שליש מכמות הגביעים: השמדת בית העירייה של היריב, או השמדת 50% ויותר מכלל המבנים בכפר מלבד בית העירייה.
שני כוכבים - קבלת שני שלישים מכמות הגביעים: השמדת בית העירייה ו-50% מכלל המבנים בכפר.
שלושה כוכבים - קבלת כל הגביעים האפשריים: השמדת כל מבני הכפר.
אם לא הושמד בית העירייה וגם השחקן לא השמיד 50% ממבני הכפר, השחקן מפסיד גביעים, שמספרם גם הוא קבוע מראש ומוצג בצד המסך.
ככל שהשחקן נמצא בליגה גבוהה יותר, כך מספר הגביעים לכל ניצחון גבוה יותר, ולהפך.
כפי ששחקן יכול לתקוף כפרים של שחקנים אחרים, כך גם שחקנים אחרים מכל רחבי העולם יכולים לתקוף אותו. כאשר שחקן אחר תוקף אותו, כללי ההתקפה כאמור חלים גם עליו; כאשר הוא מנצח הוא מקבל את הגביעים והנתקף מפסיד אותם, וכאשר הוא מפסיד הוא מאבד את הגביעים והנתקף מקבל אותם.
כל פעולה במשחק של בנייה ושדרוג של מבנים מבוצעת על ידי בנאים (builders), וכל בנאי יכול להיות אחראי על פעולה אחת בלבד בכל זמן. בתחילת המשחק מקבלים 2, ובנאים נוספים ניתן לקנות רק באמצעות יהלומים (Gems).
בית העירייה הוא לב הכפר, והמבנה החשוב ביותר. בכל שדרוג של בית העירייה משתחררים מבנים חדשים שניתן לבנות, וכן רמות נוספות למבנים הקיימים. ישנם מספר מבנים בהם מאמנים חיילים, משדרגים אותם ומייצרים לחשים (הלחשים הם: לחש ברק, לחש ריפוי, לחש זעם, לחש קפיצה, לחש הקפאה ולחש משכפל. ולחשים אפלים: רעל, רעידת אדמה, האצה ושלדים)
קיימות ליגות של גביעים, אליהן מצטרף כל שחקן על פי כמות הגביעים שברשותו. כאשר שחקן נמצא בתוך ליגה, הוא יקבל בונוסים על ניצחונות בהתאם לרמת הליגה אליה משתייך.
אימון של חיילים, בניית מבנים, שדרוג מבנים, שדרוג חיילים וכל תהליך במשחק העובד על זמן, יכול להסתיים מידית באמצעות היהלומים. בנוסף, אם חסר לשחקן כמות מסוימת ממשאב מסוים הוא יכול לבזבז יהלומים על קניית המשאב. יהלומים מאפשרים גם תהליך ההאצה של מבנים (Boost), שמגדיל את המהירות של כריית זהב, ייצור לחשים, ייצור ושדרוג חיילים ולחשים נקנה באמצעות היהלומים. משאב זה הוא המשאב החשוב ביותר במשחק, וניתן להשיגו באמצעות איסוף ממכרה היהלומים שנמצא באי הבנאי (אל אי הבנאי אפשר להגיע רק מעל בית רמה 4), או באמצעות עצים ושיחים (Obstacles) המופיעים בכפרים כל 8 שעות ומחביאים בתוכם מספר קטן של יהלומים, וכן באמצעות הישגים (Achievements), שכאשר השחקן משיג אותם הוא מקבל מספר קבוע מראש של יהלומים. וגם בחנות המשחק אפשר לקנות יהלומים. Clash of Clans, יחד עם משחק נוסף ש-Supercell פיתחה, Hay Day, הרוויחו כ-2.4 מיליון דולר ביום בעבור רכישת יהלומים במחצית הראשונה של 2013.
דמויות וארגונים > שבטים

במשחק ישנם שבטים. שבט הוא קבוצה של שחקנים שמתחברים יחד, תורמים אחד לשני חיילים ולחשים, שולחים הודעות, ומשתתפים יחד במלחמות כנגד שבטים אחרים. לכל שבט יש שם, דגל, מינימום גביעים כתנאי לכניסה לשבט וסוג שבט. לכל שבט יש חלונית של צ'אט, שבו החברים בשבט משוחחים ושולחים את בקשותיהם לקבלת חיילים. כדי להיכנס לשבט, על השחקן לתקן את טירת השבט, שאליה נכנסים החיילים והלחשים הנתרמים.
שחקנים יכולים לתרום לשחקנים אחרים חיילים מכל הסוגים ואם לשחקן יש את טירת השבט ברמה 4 יש לו מקום לשיקוי אפל אחד וברמה 6 יש לו מקום לשני שיקויי אופל או שיקוי רגיל אחד ומכונה (צפלין, כדור פורח, אייל ניגוח וקופסאת חיילים).במהלך המשחק ניתן לעלות עם השבטים שלבים כאשר לשבט יש שלב משותף משלו, כאשר עולים בשלבי השבט ניתן לקבל הטבות שונות.
דמויות וארגונים > גיבורים

במשחק ישנם חיילים מיוחדים הנקראים "גיבורים" (Heroes). הגיבורים חזקים יותר מהחיילים הרגילים, ולא תופסים מקום בצבא כשיוצאים למלחמה. כל הגיבורים יכולים לתקוף את כפרי היריב וגם להגן על הכפר של השחקן. חיילים אלה לא יכולים להיהרג בזמן תקיפה או הגנה, אלא רק לישון ברגע שנגמרו להם החיים. לכל גיבור יש יכולת שונה שהשחקן יכול להפעיל במהלך קרב (על מנת להפעיל את יכולת זו על השחקן לשפר את הגיבור לרמה 5 לפחות):
בכפר הראשי של השחקן יש ארבעה גיבורים:
בבסיס הבנאי (הכפר השני שניתן להגיע אליו במשחק) יש גיבור אחד, מכונת המלחמה (battle machine) - בזמן הקרב מרמה 5 יכול להפעיל המכונה פטיש חשמלי (electric hammer) - מהלך זה מרפא חלק מהחיים של המכונה ומשפר את הנזק שהוא יכול לעשות לזמן קצר, אך להבדיל משאר הגיבורים, היכולת של מכונת הקרב נטענת במשך 14 שניות ולאחר מכן ניתן להפעילה מחדש כך שהיכולת היא לא יכולת חד-פעמית. ניתן לשדרג אותו עד רמה 30.
המהלך המיוחד של הגיבורים משתדרג כל 5 רמות שהגיבורים עולים. שלא כמו את החיילים האחרים, את הגיבורים ניתן לשדרג רק במבנים שלהם. כדי להפעיל את היכולת יש ללחוץ על הגיבור כששמים אותו בקרב.
דמויות וארגונים > חיילים

חיילים רבים לוקחים חלק במשחק: החיילים בHome Village: מהברברים (Barbarians) ועד גולם קפוא (Ice Golem) ודרקון חשמלי (Electro Dragon); החיילים בBuilder Base: מהברברים הזועמים (Rage Barbarians) ועד רוכב החזיר המעופף (Hog Glider).
ראו גם

Boom Beach
Hay Day
קלאש רויאל
בראול סטארס
הערות שוליים

↑  Top 200 (Grossing) in All Categories, באתר AppShopper
↑  Top Grossing Android Apps
↑  דרג' סטיוארט, Apple's App Store at 5: 10 key moments on the road to 50bn downloads, The Guardian.
↑  אליסון שונטל, Supercell Is A New $770 Million Startup, And It Generates $2.4 Million Per Day, YAHOO! Finance.
| --- | --- |
בקרת זהויות :  BnF: cb17030612d (data)  LCCN: no2019150193  VIAF: 19146030484135861059   WorldCat (עם VIAF): 19146030484135861059 
כפר בעל בניין עירייה ברמה 8
Top Eleven Football Manager

| --- | --- |

 כללי
 תאריך הוצאה:  9 במאי 2010
 סוגה:  משחק ספורט ממוחשב, סימולציות ניהול ממוחשבות, משחק תפקידים ממוחשב
 פיתוח:  Nordeus
 דרישות תוכנה
 מצבי משחק:  שחקן יחיד, משחק רשת
 דירוג:  לכל הגילאים
 פלטפורמות:  מחשב אישי + דפדפן אינטרנט + טלפון חכם
 www.topeleven.com
Top Eleven Football Manager הוא משחק דפדפן ברשתות החברתיות המאפשר לתפקד כמנג'ר של קבוצת כדורגל, האחראי הן על הפן הספורטיבי והן על הפן הכלכלי והניהולי. החברה הסרבית Nordeus פיתחה את המשחק והשיקה אותו במאי 2010.
משחקיות

כדי להתחיל לשחק, יש לבחור שפה, מדינת מוצא, עיר ומועדון אוהדים; וליצור קבוצה, לבחור את צבעי חולצות השחקנים, לעצב לוגו למועדון ולבחור שם לאצטדיון. לאחר מכן, מצטרפים לאחת הליגות.
התוכנה תנסה בהמשך לאפשר לחברים שונים בפייסבוק לשחק באותה הליגה. עונה אחת נמשכת 28 ימים, וכל יום הקבוצות משחקות משחק אחד בליגה (פרט ליומיים הראשונים, שנחשבים לתקופת טרום עונה כלומר:סיבוב המוקדמות של הגביע עם גומלין). שמונה הקבוצות הטובות ביותר עולות ליגה וארבע הקבוצות הטובות ביותר מעפילות לליגת צמרת, בה ישחקו בעונה הבאה, ו-5 עד 8 הקבוצות הטובות ביותר עולות לליגת זהב, שבה ישחקו בעונה הבאה. בשלב זה התוכנה שוב תנסה לגרום לכך שחברים בפייסבוק ישחקו באותה הליגה.
לכל משתמש יש שליטה מלאה על הקבוצה שלו – הכשרת השחקנים, הגדרת טקטיקות והחלפת שחקנים. ניתן לצפות בכל משחק ב"שידור חי" ולהוסיף בכך החזקת כדור לקבוצתו ולהגיב במהלך המשחק על ידי שינוי הטקטיקה שבה משחקים שחקני הקבוצה.
כל משתמש שולט גם בבניית התשתית של המועדון שלו (האצטדיון, האורות, המגרש, המתקנים הרפואיים, מקומות הישיבה, מתקני האימונים, וכו') אשר משפיע על מהלך המשחק – לדוגמה, אצטדיון גדול יותר יכול להכיל אוהדים רבים יותר, וככל שיש יותר אוהדים המורל של הקבוצה עולה וההכנסות גדלות ממכירות כרטיסים. ההכנסות של המועדון חשובות מאוד במשחק. המשתמשים חותמים על הסכמי חסות למספר ימים ומוכרים שטחי פרסום על הלוחות שסביב המגרש.
בנוסף לכך, משתמשי המשחק יכולים לרכוש דרך האינטרנט או באמצעות הטלפונים הניידים אסימונים (טוקנס) (שהם מטבעות וירטואליים) בהם ניתן להשתמש כדי להאיץ את הבנייה של מתקני המועדון, להגשת הצעות במכרזים על שחקנים, לשנות את שם המועדון, לשנות שעות של משחקים, לרפא יותר מהר שחקנים פצועים ולשנות את שם האצטדיון.
משחקיות > טורנירים

בטופ 11 יש טורנירים שונים.
הליגה - התחרות הסטנדרטית. בליגה יש 26 סיבובים, 1 לכל יום בעונה (ב-2 הימים הראשונים לא משחקים בליגה). מקומות 1-8 עולים רמת ליגה, ומקבלים פרס כספי. מקומות 1-4 מעפילים לליגת האלופות, ואילו מקומות 5-8 לסופר ליגה של "Nivea men". השאר לא מעפילים לטורניר מפעל מכובד (ליגת האלופות או סופר ליגה).
גביע - טורניר שבו כל הקבוצות משתתפות, כך שלקבוצות החלשות יש סיכוי להדיח את ה"פייבוריטס". הטורניר הוא טורניר נוקאוט, כל המשחקים נערכים כשכל קבוצה פעם מארחת ופעם מתארחת, חוץ מהגמר, שנערך במגרש נייטרלי. לטורניר שישה סיבובים: שני סיבובי מוקדמות (סיבוב ראשון, 16 הגמר), ואז שמינית גמר, רבע גמר, חצי גמר וגמר.
ליגת צמרת - הטורניר היוקרתי ביותר, אליו עולים מקומות 1-4. הטורניר מתחיל בשלב ליגה, שבו 36 מועדונים כל קבוצה משחקת 8 משחקים,  4 בבית ו4 בחוץ ובסיום הסיבוב, 8 הראשונות עולות לשמינית הגמר, מקומות 9-24 עולות ל2 משחקי פלייאוף והמנצחת עולה לשמינית הגמר ואז יש 4 סיבובי נוקאוט: שמינית גמר, רבע גמר, חצי גמר - 2 משחקים- בית וחוץ וגמר- משחק אחד במגרש נייטרלי. המנצח בטורניר משתתף במשחק הגביע האולטימטיבי נגד הזוכה בליגת הזהב.
ליגת הזהב - טורניר מכובד מאוד, אליו עולים מקומות 5-8, הטורניר מתחיל בשלב ליגה, שבו 36 מועדונים כל קבוצה משחקת 8 משחקים, 4 בבית ו4 בחוץ ובסיום הסיבוב, 8 הראשונות עולות לשמינית הגמר, מקומות 9-24 עולות ל2 משחקי פלייאוף והמנצחת עולה לשמינית הגמר ואז יש 4 סיבובי נוקאוט: שמינית גמר, רבע גמר, חצי גמר - 2 משחקים- בית וחוץ וגמר- משחק אחד במגרש נייטרלי. המנצח בטורניר משתתף במשחק הגביע האולטימטיבי נגד הזוכה בליגת הצמרת.
גביע האולטימטיבי -  משחק גמר המתקיים ביום האחרון של העונה בין זוכת ליגת הצמרת לזוכת גביע הזהב על מנת לקבוע את האלוף הבלתי מעורער של העונה.
משחקיות > התאחדויות

התאחדויות כדורגל מאחדת כמה מועדונים להתאחד ולשחק בטורניר מיוחד נגד התאחדויות אחרות. בשלב חצי הגמר משחקות 4 התאחדויות (אחד נגד אחד-שני סיבובים). בשלב הגמר ההתאחדויות המנצחות עולות למשחק על המקום הראשון, והמפסידות על המקום השלישי.
יש מספר ליגות התאחדויות: ברונזה 3, ברונזה 2, ברונזה 1, כסף 3, כסף 2, כסף 1, זהב 3, זהב 2, זהב 1 ופלטינה. בכל ליגה פרס ההשארות או פרס העלייה עולה.
מעבר לכך מנג'רים יכולים להתאמן ביחד וכך לצבור בונוסים משותפים וגם לשחק משחקי ידידות בינם לבין חבריהם להתאחדות.
שלמה שילר-סינשי

| --- | --- |

 לידה:  23 בדצמבר 1820 Óbuda, הונגריה 
 פטירה:  11 במרץ 1890 (בגיל 69) קיימברידג', הממלכה המאוחדת של בריטניה הגדולה ואירלנד 
 מקום לימודים:  אוניברסיטת פרידריך שילר 
 מוסדות:  אוניברסיטת קיימברידג' 
 
שלמה מאייר (מרקוס) שילר-סינשי (בהונגרית: Solomon Mayer (Marcus) Schiller-Szinessy;‏ 23 בדצמבר 1820 – 11 במרץ 1890) היה רב וחוקר ממוצא יהודי-הונגרי שכיהן כמרצה לספרות חז"ל וספרות רבנית באוניברסיטת קיימברידג'.
ביוגרפיה

נולד באובודה ולמד פילוסופיה ומתמטיקה באוניברסיטת ינה, יחד עם לימודי רבנות. היה היהודי הראשון שצורף לסגל האקדמי של הקולג' הלותרני באפריס (פרשוב). היה בין היהודים המעטים שהשתתפו באופן פעיל במהפכת 1848 נגד האימפריה האוסטרית (כחלק מהלך רוח לאומי זה הוסיף את שם-המשפחה ההונגרי Szinessy לשם משפחתו). במסגרת זו היה מעורב בפיצוץ גשר בסגד לצורך עיכוב התקדמות הצבא האוסטרי. משהמהפכה נכשלה נמלט שילר-סינשי לבריטניה, דרך אירלנד. ב-1856 מונה לרב הקהילה החדשה במנצ'סטר (הטרמה של קהילה רפורמית). ב-1863 נשא את ג'ורג'ינה אלינור הרברט, נוצרייה אוניטרית שהתגיירה. באותה שנה עבר לקייברידג' על מנת להתפרנס ממתן שיעורים פרטיים בעברית.
ב-1866 מונה למרצה לספרות תלמודית ורבנית באוניברסיטה, לאחר חילוקי דעות בקרב סנאט האוניברסיטה וברוב דחוק. ב-1871 הועבר בפרלמנט הבריטי חוק שביטל את "מבחן הדת" (Test Act) במינויים אקדמיים. חוק זה איפשר את קבלתו של שילר-סנשי כחבר סגל מלא במשרת מרצה. ב-1875 קיבל מעמד של פרופסור חבר לספרות תלמודית. ב-1877 זכה בתואר מאסטר, היהודי הראשון שקיבל תואר זה בקיימברידג' באופן רשמי. סביבו התגבשה אסכולה של הבראיסטים (נוצרים חובבי עברית), בהם צ'ארלס טיילור, ג'ון פרון (אנ'), בישוף ווסטרשייר ועוד. במקביל ניהל התנצחויות חריפות עם עמיתיו שלמה זלמן שכטר ואברהם נויבאואר.
במקביל למשרת המרצה האקדמי שלו, הועסק כביבליוגרף ומקטלג כתבי היד העבריים בספריית אוניברסיטת קיימברידג'. ב-1876 פרסם את הרשימה הראשונה ובה תיאור מפורט של 72 כתבי יד עבריים. עד מותו תיאר כשני שלישים מהאוסף שכלל 800 פריטים. עם מותו כלל הקטלוג שלו שישה כרכים בכתב יד.
על אף ההכרה במעמדו האקדמי, לא יכול היה שילר-סינשי להתקדם למעמד הפרופסור בקתדרה לעברית (Professor Regius), עקב העובדה שנושא משרה זו כיהן אוטומטית כעוזר בישוף (קאנון) בקתדרלת אילי. רק ב-1927 בוטלה הזיקה בין שתי המשרות. ב-1882 הותר לו לתפקד כפרופסור לעברית על תנאי, אולם גם אז שולם שכרו עבור משרה זו ישירות על ידי צ'ארלס טיילור ולא מקופת האוניברסיטה.
נפטר ב-11 במרץ 1890 ונקבר בבית הקברות היהודי באיפסוויץ'.
לקריאה נוספת

שלמה קלמן רייף, הגניזה מקהיר, עמ' 47–49
Raphael Loewe, Solomon Marcus Schiller-Szinessy, 1820—1890: First Reader in Talmudic and Rabbinic Literature at Cambridge, Transactions (Jewish Historical Society of England), Vol. 21 (1962-1967), pp. 148-189, in JSTOR
הערות שוליים

↑  ערך, Jewish Virtual Library
↑  SCHILLER-SZINESSY, SOLOMON MAYER באנציקלופדיה היהודית
| --- | --- |
בקרת זהויות :  NLI: 987007278017405171  PLWABN: 9810630966605606  BNE: XX1355931  GND: 121313271  ISNI: 0000 0000 8095 551X  LCCN: n88234918  NLA: 56964303  NTA: 12318150X  RERO: 02-A024709194  SNAC: w67f7z2m  SUDOC: 245146245  VcBA: 495/157019  VIAF: 15622638   WorldCat (עם VIAF): 15622638
משה סורדין

| --- | --- |

 לידה:  22 ביולי 1911 מליטופול, אוקראינה האימפריה הרוסית
 פטירה:  7 במרץ 2003 (בגיל 91) קלמאר, צרפת צרפת
 תאריך עלייה:  1918
 עיסוק:  פיזיקאי, מהנדס
 מקום לימודים:  אקול סופרייר ד'אלקטריק  אוניברסיטת נאנט  קולז' דה פראנס
 מנחה לדוקטורט:  אדמונד באואר
 מוסדות:  אוניברסיטת בורדו
 תרומות עיקריות
 מאבות תוכנית הגרעין של צרפת, מומחה למכ"ם, מראשוני הארגון האירופי לחקר החלל
 
משה (מוריס) סוּרדין (22 ביולי 1911 – 7 במרץ 2003) היה פיזיקאי ומהנדס יהודי-צרפתי שגדל והתחנך בארץ ישראל והיה מאבות תוכנית הגרעין של צרפת. חלוץ בתחום המכ"ם, מראשוני הארגון האירופי לחקר החלל ופרופסור באוניברסיטת בורדו.
ראשית חייו

משה סורדין נולד בעיר מליטופול שבחצי האי קרים, בן למרדכי סורדין ופאני לבית תרשיש. אביו היה מייסד מפעל המלח בעתלית, ואחיו היו דינה (לימים דינה ורט, קצינת ח"ן ראשית בצה"ל) וחנוך.
בשנת 1918 עלה יחד עם משפחתו לארץ ישראל, ובמהלך העלייה נפטרה אמו מהשפעת הספרדית. המשפחה התגוררה בתחילה באוהל בחולות תל אביב. משה הצעיר התחנך בגימנסיה העברית "הרצליה", במחזור ט"ז, ונחשב לתלמיד מבריק. בנערותו עסק בנגרות ובגינון כתחביב, ובגיל 15 הצטרף לש"י של ארגון ההגנה, שם ביצע תפקיד בתחום הקשר.
ההגירה לצרפת

לאחר סיום לימודיו התיכוניים, נסע בעידודו של אביו למרסיי ולמד באקול אלקטריק אינדוסטריאל. בהמשך למד פיזיקה באוניברסיטת נאנט ובאקול סופרייר ד'אלקטריק. הוא השלים את לימודיו אלה ב-1932, אז עבד מספר שנים כמהנדס במפעל אלקטרוניקה.
ב-1935 הצטרף למעבדות הפיזיקה הניסיונית בקולז' דה פראנס, שניהל פול לנז'בן, ועשה שם את לימודי הדוקטורט בהנחיית הפיזיקאי היהודי אדמונד באואר (אנ'). בתקופה זו יצר קשרים עם הפיזיקאים פרדריק ז'וליו-קירי, פרנסיס פרין (אנ') ולו קוברסקי (אנ'). ב-1939 השלים את הדוקטורט והיה אמור לקבלו באופן רשמי, אך הדבר התעכב נוכח פריצתה של מלחמת העולם השנייה.
ב-1941 הלשין לשלטונות וישי אחד משכניו של סורדין, והעליל עליו כי הוא מרגל בריטי. הוא הצליח לברוח לספרד דרך הרי הפירנאים, ואף שם נאסר ונחקר, על ידי המשטרה הפשיסטית של שלטון פרנקו. לאחר שלא נמצאה הצדקה למאסרו, הגיע ללונדון והצטרף לכוחות הצי הצרפתי החופשי בנמל פורטסמות'. שם, קיבל דרגות קצונה ולקח חלק בפרויקט סודי הקשור לשימוש בסונאר ובמגנטרון לצרכים צבאיים.
בפברואר 1942, הודות לתמיכתו של מדען הגרעין ז'ול גרון (אנ'), ומתוקף צו מיוחד של שארל דה גול, הוא הגן על עבודת הדוקטורט שלו בלונדון, ובכך היה ליחיד אי פעם שקיבל תואר דוקטור בתקופת צרפת החופשית. בסתיו של אותה שנה, הוא הועבר למפקדת הצי המלכותי, שם היה אחראי על מחקר וייצור של מכ"ם לצוללות, ועל שירותו זכה בעיטור צלב לורן. כשחזר לצרפת בתום המלחמה, היה למומחה מוביל בתחום המכ"ם.
פעילותו בתוכנית הגרעין הצרפתית

ביוני 1946, גויס סורדין כחלק מ-11 המייסדים של הוועדה הצרפתית לאנרגיה אטומית (CEA) שהוקמה על פי הצעתו של פרדריק ז'וליו, אשר מונה לנציב הסוכנות. באותה תקופה הגיע לפריז ברטראן גולדשמידט, מראשוני חוקרי האטום הקנדיים, ועודד את אנשי הוועדה להקים כור גרעיני ראשון בצרפת.
תוך שנה וחצי בלבד, הצליחו להקים כור ראשון בפורט-דה-שאטיון, שהתבסס על אורניום ומים כבדים. בהמשך הקימו קריה למחקר גרעיני וכור נוסף בסאקלה.
ב-1950, בעיצומה של המלחמה הקרה, פוטר פרדריק ז'וליו מה-CEA בגין דעותיו הקומוניסטיות, ולאחר שנקט עמדה נחרצת נגד בניית פצצות גרעין על ידי צרפת. עם רגיעת הרוחות בארגון, הוביל סורדין שיתוף פעולה עם התעשייה הפרטית, אשר הייתה אמונה על ייצור המוני של רכיבים שנדרשו לתוכנית הגרעין.
בשנות ה-50 ניהל סורדין את מחלקת האלקטרוניקה של ה-CEA, אך החל להקדיש עצמו יותר ויותר לחקר תחומים אחרים שאינם קשורים בהכרח לאלקטרוניקה. כך למשל, הוקמה בכור בסאקלה מחלקה לייצור גלאים של חלקיקים תת-גרעיניים ופוטונים עתירי אנרגיה, וכן יוסד מרכז משותף לכור ולאקדמיה, שמטרתו חקר הרדיואקטיביות לצורכי תיארוך ארכאולוגי, היסטורי וימי.
הקשר עם דוד בן-גוריון

ב-1948 פנה דוד בן-גוריון לסורדין וזימן אותו אליו, כאשר הכוונה הייתה להשתמש בידיעותיו לצורך פיתוח מכ"ם ישראלי ראשון. בן-גוריון הביע התפעלות רבה מסורדין, ועד מהרה הוצע לו לקחת חלק פעיל גם בתוכנית הגרעין הישראלי ולסייע בהקמת כור גרעיני ראשון. הוא אף הביע את רצונו להשתקע בישראל, אלא שהדבר לא צלח ומאז 1949 ביקר בישראל פעמים אחדות בלבד.
ב-1986 התראיין באופן נדיר לעיתונאי "מעריב" אלכס דורון וניאות לספר במקצת על פעילותו.
חקר החלל ופעילות אקדמית

בתקופת שירותו של סורדין ב-CEA, הוקם בראשותו גוף לחקר אסטרופיזיקה באנרגיה גבוהה, בו לקחו חלק פיזיקאים איטלקים, הולנדים וגרמנים, ובסיוע כספי של המרכז הלאומי לחקר החלל ושל הארגון האירופי לחקר החלל (ESRO). בשנת 1964 מונה סורדין למנהל המחקר היישומי ב-ESRO ופרש מכל תפקידיו ב-CEA. בתקופת שירותו ב-ESRO הוביל את בנייתם של מתקנים ופיתוח חלקים ללווייני תקשורת, בהם הלוויין האירופי הראשון.
ב-1968 מונה לפרופסור באוניברסיטת בורדו, ועסק בהוראת רובוטיקה ואוטומטים. הוא יצא לגמלאות ב-1977. ב-1978 ייסד את "קרן דינה סורדין" המעניקה פרס לדוקטורנטים מצטיינים מטעם פונדסיון דה פראנס (הקרן הלאומית לפילנתרופיה בצרפת).
כשעזב את בורדו, התמסר לפיתוח תיאוריות חדשניות שונות בפיזיקה, דוגמת חקר השדה המגנטי של גופים מסתובבים ואלקטרודינמיקה סטוכסטית. היה פרופסור אורח במספר אוניברסיטאות בארצות הברית.
חיים אישיים

היה נשוי לז'אנין ורהייגי, ואב לשתי בנות: דינה, שנהרגה בתאונת דרכים בצעירותה, ויולנד, מהנדסת כימית בהכשרתה. התגורר בפרבר של פריז, נפטר בקלמאר בגיל 91 ואפרו פוזר במי הים התיכון.
בת-דודתו הייתה רעייתו של פרופ' אלון תלמי, אשר בתקופת שהותו בפריז כנספח מדעי, הפגיש בין בן-גוריון וסורדין.
לקריאה נוספת

יהונתן ברקהיים, הפיזיקאי הישראלי והפצצה הצרפתית, במדור "היום לפני במדע" באתר של מכון דוידסון לחינוך מדעי, 21 באוקטובר 2023
הערות שוליים

↑  היו זמנים, באתר העולם הזה, ‏20 באוקטובר 1955
1 2 3 4 5 6 7 8 9 10 11 12  אלכס דורון, כור אטומי, מה בוער?, מעריב, 5 בדצמבר 1986; המשך
1 2 3  Maurice Moshé Surdin – son Livre ouvert !, ‏Les Français Libres (בצרפתית)
↑  M. Surdin, [https://hal.science/jpa-00233655/document Fluctuations de courant thermionique et le “ Flicker
effect ”], HAL, ‏January 1st, 1939
↑  FONDATION DINA SURDIN
↑  Monsieur Maurice SURDIN
| --- | --- |
ערך טוב: 
| --- | --- |
בקרת זהויות :  VIAF: 212285155   WorldCat (עם VIAF): 212285155
קוינוס

קוינוס (ביוונית: Koῖνος, נולד, כנראה, סביב שנת 370 לפנה"ס – מת ב-326 לפנה"ס), היה מצביא מקדוני שלקח חלק בכיבוש אסיה על ידי אלכסנדר הגדול במחצית השנייה של המאה ה-4 לפנה"ס.
לקריאה נוספת

Burn.A.R. "The Generalship of Alexander ", Greece and Rome, Second Series'Vol.12. no.2 Cambridge University Press (October 1965), pp 140-154
Hammond, Nicholas G.L., "The Various Guards of Philip II and Alexander III", Historia: Zeitschrift für Alte Geschichte, Bd. 40, H. 4 (1991), pp. 396-418
Heckel, Waldemar: "Who's Who in the Alexander the Great", Wiley-Blackwell Publishing Ltd UK, 2009, pp 91-93
Heckel, Waldemar: "The Marshals of Alexander's Empire", Routledge, London and New York 1992, pp 57-64
Narain, A.K., "Alexander and India", Greece & Rome, Second Series, Vol. 12, No. 2, Alexander the Great (Oct., 1965), pp. 155-165
Smith, William (editor): "Dictionary of Greek and Roman Biography and Mythology", Coenus, Boston 1860
Stahl, A.F.v "Notes on the March of Alexander the Great from Ecbatana to Hyrcania", The Geographical Journal, Vol. 64, No. 4 (Oct., 1924), pp 312-329
הערות שוליים

↑  הערכה זו של (Heckel (2006: 91 מבוססת על השערה, לפיה לא סביר שקוינוס היה מעז להתנגד לאלכסנדר על נהר ההיפאסיס לולי היה בזמן זה לפחות בן ארבעים שנה.
↑  אריאנוס 1.14.2
↑  אריאנוס 1.24.2
↑  קורטיוס 6.9.30
↑  אריאנוס 1.6.9
↑  ארינוס 1.14.2
↑  אריאנוס 1.24.1-1
↑  אריאנוס 1.19.4
↑  אריאנוס 2.8.3
↑  אריאנוס 2.23 - 24
↑  אריאנוס 3.11.9
↑  דיודורוס סיקולוס 17.57.2
↑  קורטיוס 4.13.28
↑  אראינוס 3.15.2
↑  דיודורוס סיקולוס 17.61.3
↑  קורטיוס 4.16.32
↑  אריאנוס 3.18.6
↑  קורטיוס 5.4.20-30
↑  אריאנוס 3.20.4
↑  אריאנוס 3.21.2
↑  אריאנס 3.24.1
↑  אריאנוס 3.25.6
1 2 3  קורטיוס 6.9.30
↑  קורטיוס 6.8.17
↑  קורטיוס 6.9.30-31, 11.10-11
↑  אריאנוס 5.21.1-4
↑  אריאנוס 5.8.4, פלוטארכוס, אלכסנדר, 60
↑  אריאנוס 5.12.2
↑  קורטיוס 8.14.15-17
↑  אריאנוס 5.27.2-9
↑  קורטיוס 9.33.3-15
↑  קורטיוס 9.3.21
↑  אריאנוס 5.27.3
↑  אריאנוס 6.11.1-2
↑  קורטיוס 6.3.20
Fruit Ninja

| --- | --- |

לוגו המשחק
 כללי
 תאריך הוצאה:  iPod Touch, iPhone 21 באפריל 2010 iPad 14 ביולי 2010 אנדרואיד 17 בספטמבר 2010 Windows Phone 7 22 בדצמבר 2010 Symbian OS מרץ 2011 Bada OS 29 במרץ 2011 Xbox 360 10 באוגוסט 2011 Windows 8 7 ביוני 2012
 סוגה:  ארקייד
 פיתוח:  Halfbrick Studios
 ארץ מקור:  אוסטרליה 
 הפצה:  iTunes, Android Market, Zune Software, Ovi Store, Samsung Apps
 סדרה:  Fruit Ninja 
 דרישות תוכנה
 גרסה:  1.9.1 ל-iOS 1.8.8 לאנדרואיד 1.1.0.0 ל-Windows Phone 1.6.2 ל-Symbian 1.0.1 ל-bada
 מצבי משחק:  שחקן יחיד, מרובה משתתפים (לאייפד, קינקט ואקס בוקס 360)
 דירוג:  ESRB: E
 פלטפורמות:  iOS, אנדרואיד, Windows Phone, Symbian (Nokia), Bada (Samsung), Xbox 360 (XBLA), Windows, Windows 8
 מדיה:  הורדה
 www.fruitninja.com
 
Fruit Ninja (בתרגום לעברית: "נינג'ת פירות") הוא משחק ארקייד ופעולה מצליח שפותח על ידי החברה Halfbrick Studios ‏לאייפון, לאייפוד טאץ', לאייפד, למכשירי אנדרואיד, לאקסבוקס, למחשב ועוד.
השקה

המשחק הושק ב-21 באפריל 2010 בחנות האפליקציות של אפל (Appstore) לאייפון ולאייפוד טאץ' בהמשך, עקב ההצלחה הגדולה של משחק שוחררו גרסאות נוספות לאייפד ב-12 ביולי 2010, למכשירים מבוססי אנדרואיד ב-17 בספטמבר 2010 בנוסף המשחק שוחרר גם למערכת ההפעלה Windows Phone 7 בהמשך גם למערכת ההפעלה Bada של סמסונג ולמערכת ההפעלה Symbian.
מטרת המשחק

במשחק השחקן יכול לבחור באפשרויות של כמה משחקים - לאחר 3 פסילות הוא נפסל, משחק לדקה, משחק לדקה וחצי ומשחק נגד שחקן שונה. מטרת המשחק היא לחתוך פירות, לדוגמה: אננס, תפוח, לימון, בננה, אבטיח, מלון וכו'. השחקן צריך לצבור כמה שיותר נקודות וכשהוא שובר שיאים הוא גם קונה כל מיני דברים בעזרת סטאר שניתן להשיג רגיל (בכל משחק) למשל: רקעים חדשים חרבות חדשות וכו', המשחק בנוי על סכינים שבעזרתם חותכים פירות ומגיעים לניקוד הגבוה ביותר.
למשחק ישנם 3 מצבים:
Classic Mode (מצב קלאסי): מצב משחק ללא הגבלת זמן עם 3 פסילות. במצב זה יש פצצות שאם חותכים אותן המשחק נגמר. כאשר מגיעים ל-100, 200, 300 נקודות וכן הלאה או עוברים אותן (מדלגים בגלל בונוס), נוספת פסילה (כך שאם נשארו 2 פסילות כעת נותרו 3), וישנו גם פרי הפיטאיה ששוויו 50 נקודות.
Zen Mode (מצב זן): מצב משחק של 90 שניות שבו נזרקים מספר פירות המביאים יותר נקודות אם חותכים אותם בתנועה אחת מהירה.
Arcade Mode (מצב ארקייד): מצב משחק שבו יש שלושה סוגי בננות: Frenzy ,Freeze ו-Double Points. במצב זה יש גם פצצות שאם חותכים אותן הן מורידות 10 נקודות. בסוף המשחק נזרק רימון שאותו צריך לחתוך כמה שיותר מהר כדי להגיע לתוצאה הסופית, לאחר התפוצצות הרימון מגיעים הבונוסים.
ראו גם

Temple Run
Tiny Wings
צילום מסך של המשחק
אקינטור

| --- | --- |

 כללי
 תאריך הוצאה:  2007 
 סוגה:  נעלמים (20 מי יודע)
 ארץ מקור:  צרפת 
 שפות:  אנגלית, יפנית, טורקית, עברית, סינית, הולנדית, קוריאנית, פולנית, ערבית, פורטוגזית, צרפתית, רוסית, גרמנית, ספרדית, איטלקית, אינדונזית 
 דרישות תוכנה
 מצבי משחק:  משחק וידאו למשתתף יחיד 
 פלטפורמות:  iOS, בלקברי, Windows Phone, דפדפן, לינוקס, Microsoft Windows, macOS, אנדרואיד, Fire 
 
אקינטור (Akinator) הוא גרסת אינטרנט, אנדרואיד ואייפון של המשחק "נעלמים". המשחק מנסה, באמצעות שאלות, "לנחש" איזו דמות נבחרה.
משחקיות

בתחילת המשחק, יש לחשוב על דמות כלשהי. לאחר מכן מנסה אקינטור (דמות הג'יני המופיעה במשחק) לנחש את הדמות שנבחרה באמצעות שאלות. ניתן לענות "כן", "לא", "אני לא יודע", "כנראה", או "לא ממש". לאחר כעשרים שאלות מנחש אקינטור את הדמות, ושואל האם ניחש נכונה. אם אקינטור טעה, מוצגת אפשרות להמשיך במשחק (כלומר, לאפשר לאקינטור לשאול עוד שאלות). אם בוחרים שלא להמשיך, או אם אקינטור "נכנע", ניתן להזין את שם הדמות שנבחרה, ואז לבחור אותה מתוך רשימת דמויות מוצעת. אם הדמות מופיעה מספר פעמים, ניתן לסמן את כולן. אם הדמות אינה מופיעה ברשימה, ניתן להכניס את שמה עם תיאור קצר (בדרך כלל מקור הדמות, סוגה או מקצועה) ובכך לצרפה למאגר הדמויות. לפעמים אקינטור (הג'יני) מנחש דמויות שגויות בכוונה כדי להכשיל שחקן(כי אם לא מאשרים שהוא ניחש נכון בניסיון הראשון לא מקבלים נקודות[דרוש מקור][דרושה הבהרה].